stanford-oval/wikipedia huggingface dataset:
טורפדו ניז'ני נובגורוד (הוקי קרח)
הישגים לפי עונה (KHL)

פרק זה לוקה בחסר. אנא תרמו לוויקיפדיה ו.
הערה: מ = משחקים, נצ = ניצחונות, נצה = ניצחונות בהארכה, הפה = הפסדים בהארכה, נצב = ניצחונות בחבטות עונשין הפב = הפסדים בחבטות עונשין, ה = הפסדים, שז = שערי זכות, שח = שערי חובה, נק = נקודות
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| עונה  | מ | נצ | ה | הפה | נק | שז | שח | מיקום | פלייאוף |
| 2008/09 | 56 | 24 | 24 | 1 | 84 | 162 | 162 | 3, צ'רנישב | הפסידה בשמינית גמר, 3-0 (למטאלורג מגניטוגורסק) |
| 2009/10 | 56 | 22 | 27 | 4 | 75 | 154 | 163 | 4, טראסוב | לא העפילה |
| 2010/11 | 54 | 18 | 25 | 2 | 73 | 144 | 151 | 5, טראסוב | לא העפילה |
| 2011/12 | 54 | 24 | 17 | 2 | 91 | 157 | 132 | 1, טראסוב | הפסידה בחצי גמר החטיבה, 2-4 (לדינמו מוסקבה) |
| 2012–13 | 52 | 19 | 23 | 4 | 69 | 142 | 146 | 6, טראסוב | לא העפילה |
| 2013–14 | 54 | 32 | 17 | 5 | 91 | 153 | 121 | 3, חרלמוב | הפסידה ברבע גמר החטיבה, 3–4 (לסלבאט יולאייב אופה) |
| 2014/15 | 60 | 30 | 22 | 8 | 90 | 153 | 144 | 4, טראסוב | הפסידה ברבע גמר החטיבה, 1-4 (לסק"א סנקט פטרבורג) |
| 2015/16 | 60 | 33 | 16 | 11 | 100 | 163 | 137 | 5, טראסוב | הפסידה בחצי גמר החטיבה, 1-4 (לצסק"א מוסקבה) |
| 2016/17 | 60 | 32 | 18 | 7 | 104 | 145 | 124 | 4, טראסוב | הפסידה ברבע גמר החטיבה, 1-4 (לדינמו מוסקבה) |
| 2017/18 | 56 | 23 | 19 | 2 | 89 | 116 | 127 | 5, טראסוב | הפסידה ברבע גמר החטיבה, 4-1 (ללוקומוטיב ירוסלבל) |
תארים

ליגת המשנה הרוסית בהוקי קרח (3): 1999, 2003, 2007
טורניר גביע הפלדה (1): 2015
גביע דוקלה (1): 2016
גביע בודנזה (1): 2017
אליפות ברית המועצות בהוקי קרח: סגנית 1961
גביע ברית המועצות בהוקי קרח: גמר 1961
גביע שפנגלר: גמר 1972
שחקני טורפדו
יליזבטה טוקטאמישבה

| --- | --- |

 לידה:  17 בדצמבר 1996 (בת 28) גלזוב, רוסיה 
 מידע כללי
 מדינה:  רוסיה 
 גובה:  1.56 מטרים
 ספורט
 ענף ספורט:  החלקה אמנותית 
 
יליזבטה סרגייבנה טוקטאמישבה (ברוסית: Елизавета Серге́евна Туктамышева; נולדה ב-17 בדצמבר 1996) היא מחליקה על הקרח רוסייה. אלופת עולם ואלופת אירופה לשנת 2015, אלופת רוסיה לשנת 2013, זוכת מדליית זהב באולימפיאדת הנוער 2012 וסגנית אלופת העולם לנוער 2011.
באליפות העולם 2015 הפכה טוקטאמישבה למחליקה הראשונה שסיימה בהצלחה תרגיל בו ביצעה ארבע קפיצות משולשות רצופות.
הישגים

| תחרות/עונה> תחרויות בינלאומיות | 2008/09> תחרויות בינלאומיות | 2009/10> תחרויות בינלאומיות | 2010/11> תחרויות בינלאומיות | 2011/12> תחרויות בינלאומיות | 2012/13> תחרויות בינלאומיות | 2013/14> תחרויות בינלאומיות | 2014/15> תחרויות בינלאומיות | 2015/16> תחרויות בינלאומיות | 2016/17> תחרויות בינלאומיות | 2017/18> תחרויות בינלאומיות | 2018/19> תחרויות בינלאומיות | 2019/20> תחרויות בינלאומיות | 2020/21> תחרויות בינלאומיות |
| --- | --- | --- | --- | --- | --- | --- | --- | --- | --- | --- | --- | --- | --- |
| אליפות עולם |  |  |  |  | 10 |  | 1 |  |  |  |  |  | 2 |
| אליפות עולם לנבחרות |  |  |  |  | 4/10 |  | 2 |  |  |  |  |  |  |
| אליפות אירופה |  |  |  |  | ‏3 |  | ‏1 |  |  |  |  |  |  |
| סקייט אמריקה |  |  |  |  |  | 4 | 2 |  |  |  |  | ‏3 |  |
| סקייט קנדה |  |  |  | 1 | 4 |  |  | 2 | 4 |  | ‏1 |  |  |
| אוניברסיאדה |  |  |  |  |  |  |  |  | ‏4 |  |  |  |  |
תחרויות לאומיות
| אליפות רוסיה | 2 | 3 | 3 | 6 | 1 | 10 | 2 | 8 | 8 | 7 |  |  |  |
| גראן פרי רוסיה |  |  |  |  |  |  |  |  |  |  |  |  | ‏1 |
אוקסין

אוקסין (Auxin) הוא שם כולל למספר תרכובות אורגניות המשמשות כהורמונים צמחיים. אוקסין מהווה אחד מחמשת ההורמונים הצמחיים המסורתיים, יחד עם ציטוקינין, ג'יברלין, אתילן וחומצה אבציסית (לאחרונה אופיינו הורמונים צמחיים נוספים, כגון חומצה סליצילית, ברסינוסטרואידים, מתיל יסמונט וסטריגולקטון).
מקור השם ביוונית ופירושו: "לגדול".
אוקסין הוא ההורמון הצמחי הראשון שאופיין. הרעיון לקיומו של הורמון כזה הוצע לראשונה בסוף המאה ה-19 על ידי צ'ארלס דרווין ובנו פרנסיס, ופורסם בספרם "The Power of Movement in Plants", "כוח תנועת הצמחים".
עוד בטרם פרסומיו של דרווין, ציסיאלסקי חקר את תגובת הצמחים לכח הכבידה
האוקסין בצמח - מיקום ותנועה

אוקסין נמצא בצמח בעיקר ברקמות בהן מתרחשת חלוקת תאים אינטנסיבית - במריסטמה של הגבעול ובקצה השורש (מריסטמות מורכבות מתאים עובריים ומהוות את אזורי הגדילה של אברי הצמח השונים), אך במחקרים חדשים נמצא שנוכחותו במריסטמה הקודקודית היא תוצאה של הובלה מעלים צעירים ומניצני עלים. באופן כללי, הסינתזה המרבית של אוקסין מתבצעת בעלים צעירים מאד. נבטים של הצמח ארבידופסיס יכולים לייצר אוקסין בעלים, בפסיגים ובשורשים. צמחים עילאיים יכולים לאחסן נגזרות IAA, אשר הופכות ל-IAA בהידרוליזה או באמצעות β אוקסידזה. יש צמחים בהם ניתן למצוא מאגרי נגזרות IAA בזרע, והוא הופך פעיל וזמין בזמן הנביטה. מזה עשרות שנים ידוע כי אוקסין מועבר ברקמות הצמח בצורה "קוטבית", כלומר - רק בכיוון אחד. זהו ההורמון הצמחי היחיד הזורם באופן קוטבי. אוקסין זורם מתא לתא; הוא יוצא מהציטופלסמה של תא אחד, חודר את הממברנה ואת דופן התא של תא המקור ושל התא השכן, וחודר לציטופלסמה של האחרון. קצב התקדמות האוקסין ברקמת הצמח הוא סנטימטר אחד לשעה; קצב זה מהיר פי 10 מהקצב של דיפוזיה, דבר המרמז על הובלה פעילה, באמצעות חלבוני ממברנה. למרות זאת, קצב העברת האוקסין נמוך פי 100 מהזרימה בשיפה, רשת העורקים האחראית להעברת תרכובות אורגניות מהחלקים הפוטוסינתטיים אל כל חלקי הצמח. בנצרים, IAA מועבר כלפי מטה, ומדכא התפתחות ניצנים חייקים (תופעה הנקראת שלטון קודקודי)
בשורשים, IAA מובל גם כלפי מעלה וגם כלפי מטה תוך הפרדה במרחב. ההובלה כלפי מעלה מתרחשת בגליל הואסקולרי המרכזי, בעוד ההובלה כלפי מטה מתקיימת באפידרמיס
בתא מצוי האוקסין בעיקר בשני מקומות: בציטופלסמה ובכלורופלסטים.
התארכות תאים

אוקסין משפיע על התארכות איברי הצמח באמצעות עידוד התרבות תאים או התארכותם. בנוסף, חלק מהרקמות מגיבות לאוקסין באמצעות התארכות, בשעה שאוקסין פועל כמעכב התארכות ברקמות אחרות. ההשפעה על התארכות התאים היא דרך שינוי האלסטיות של דופן תאי הצמח. אוקסין גורם לשינויים מבניים במרכיבים השונים של דופן התא וגורם להם להתרופף. ההורמון לא גורם לשינוי בהרכב דופן התא, אלא רק באופן בו המרכיבים השונים קשורים זה לזה.
להתרופפות הישירה של דופן התא אחראיים מספר אנזימים וחלבונים ופחמימות. לדוגמה, האנזים XET (קסילוגלוקן אנדוטראנס קליקוזילאז) פועל על קסילוגלוקן, פחמימה המהווה מרכיב חשוב בדופן התא של צמחים. אנזימים אלה פועלים באופן אופטימלי בסביבה חומצית. אוקסין מעודד הזרמת פרוטונים אל הממברנה ובכך גורם לעליה בחומציות.
בנוסף, האוקסין משפיע באופן עקיף על התבטאותם של גנים רבים. מחקרים אחרונים מראים כי האוקסין גורם לביטוי גנים תוך חדירתו לתוך גרעין התא וקישור למערכת האוביקוויטין, שגורמת לפירוק חלבונים המעכבים את פקטורי השעתוק.
התרבות תאים

אוקסין מעודד צמיחת שורשים צדדיים (אנ'), אך מעכב את התארכות השורש וצמיחת שורשים אדוונטיביים (אנ'), וכל זאת דרך עידוד ריבוי תאים או עיכוב התהליך. אוקסין מעודד יצירת שורשים מקאלוס בלתי ממויין, בתרבית רקמה.
יש לציין שנושא הרצפטורים לאוקסין עדיין נחקר ואין תשובה ברורה.
אינטראקציה עם הורמונים אחרים

יש יחס הפוך בין רמות אוקסין בצמח השלם לבין רמות הציטוקינין בו, ומתן אוקסין חיצוני מעכב ביוסינתזה של ציטוקינין. מתן אוקסין מעודד סינתזה של אתילן על ידי הפעלת גן המווסת את יצורו. קיימת גם השפעה הפוכה - אתילן מעכב הובלה כלפי מטה ורוחבית של אוקסין. אוקסין גם מעודד ביוסינתזה של הגיברלין GA.
שימושים

בריכוזים נמוכים, אוקסין מעודד התפתחות שורשים ביחורי גבעול. האוקסין הסינתטי 2,4 די משמש כקוטל עשבים. יתרונו הגדול בהשפעה הסלקטיבית. עשבים דו פסיגיים רגישים יותר מצמחים חד פסיגיים, שהם צמחי התבואה (חיטה, שעורה) בשדה אותו מרססים.
האוקסין ידוע לשמצה כחלק מאייג'נט אורנג, אשר שימש את הצבא האמריקאי לגרימת השרת עלים וקטילת צמחייה באופן יזום, במלחמת ווייטנאם.
ראו גם

אייג'נט אורנג'
הערות שוליים

↑  Darwin C., The power of movements in plants, London: John Murray, 1880
↑  Ciesielski T., Untersuchungen uber die Abwartskrummung der Wuzel., Beitrage zur Biologie der Pflanzen 1, 1872, עמ' 1-30
↑  Andrew W. Woodward and Bonnie Bartel, Auxin: Regulation, Action, and Interaction, Annals of Botany, ‏4 במרץ, 2005
1 2  Ljung K. et al., Sites and homeostatic control of auxin biosynthesis in Arabidopsis during vegetative growth, Plant Journal 28, 2001, עמ' 465-474
↑  Cohen JD, Bandurski RS., Chemistry and phisiology of the bound auxins, Annual Review of Plant Physiology 33, 1982, עמ' 403-430
↑  Lomax TL et al., Davies PJ (ע), Auxin transport, Plant hormones, Dordrecht: Kluwer, 1995, עמ' 509-530
↑  Thimann KV, Skoog F., On the inhibition of bud development and other functions of growth substance in Vicia faba., Proceedings of the Royal Society of London Series B. Biological Science 114, 1934, עמ' 317-339
↑  Tsurumi S, Ohwaki Y., Transport of 14-C - labeled indolacetic acidin Vicia root segments, The Plant Cell Physiology 19, 1978, עמ' 1195-1206
↑  Skoog F, Miller CO., Symposia of the Society for Experimental Biology, Lancaster University, 1957, עמ' 118-131
↑  Burg SP, Burg EA., TThe interaction between auxin and ethylen and its role in plant growth, Proceedings of the National Academy of Science of the USA 55, 1966, עמ' 262-269
| --- | --- |
בקרת זהויות :  NLI: 987007295831405171  BnF: cb13611025d (data)  GND: 4143728-7  LCCN: sh85010481  NKC: ph986894 
המבנה הכימי של IAA, האוקסין החשוב ביותר
מודל למנגנון ההובלה של אוקסין (IAA) בין תאים שכנים
טורפדו ולדימיר

סמל הקבוצה הישן, שימש את הקבוצה עד 2015
טורפדו ולדימיר (ברוסית: Футбольный клуб Торпедо-Владимир) הוא מועדון כדורגל מקצועני מהעיר ולדימיר. נוסד בשנת 1959.
הישג השיא של טורפדו הוא המקום הששי בליגה הרוסית הראשונה בעונת 1993. במרבית התקופה הסובייטית הקבוצה התמודדה בליגה הסובייטית השנייה, כשהיא התמודדה בליגת המשנה הסובייטית בשנים 1960–1963.
שמות הקבוצה

1959 — "טרוד"
1960-1968 — "טרקטור"
1969-1972 — "מוטור"
1973-ואילך — "טורפדו"
היסטוריה

הקבוצה הוקמה בשנת 1959 ביוזמת הוועדה המחוזית של המפלגה במחוז ולדימיר ומנהיגות מפעל הטרקטורים בעיר ולדימיר. בשנת 1966 הקבוצה השתתפה בליגה הסובייטית השנייה.
בשנים 1982 ו-1983 הקבוצה לא השתתפה בליגות המקצועניות. ב-1984 הקבוצה החזרה לליגה השנייה והישג השיא שלה היה מקום 4 בעונת 1989 ומקום 3 בעונת 1991.
בעונת 1993 הקבוצה התמודדה בליגה הרוסית הראשונה וסיימה במקום הששי. ב-1994 טורפדו ירדה לליגה השנייה, בה התמודדה עד עונת 1999, כשאיבדה את מעמדה המקצועני. בעונת 2001 חזרה לליגה השנייה.
טורפדו התמודדה בהצלחה בגביע הרוסי בכדורגל בעונת 2005, כשהעפילה עד לשלב 16 האחרונות, כשפגשה את צסק"א מוסקבה, באותה עת סגנית האלופה.
בעונת 2009 שחזרה את הישגה בגביע והעפילה עד לשלב 16 האחרונות, הפעם הפסידה לזניט סנקט פטרבורג. ב-2010 זכתה באליפות מערב של הליגה השנייה וחזרה לליגת המשנה והתמודדה בעונת הבכורה של ליגת הכדורגל הלאומית של רוסיה. ביולי 2011 טורפדו העפילה לשלב שמינית גמר הגביע, אחרי שגברה על ספרטק נלצ'יק, אך בשמינית הגמר הודחה על ידי טרק גרוזני ובסיום העונה שמרה על מקומה בליגה.
ביולי 2012 הקבוצה נאלצה לרדת ליגה עקב מצבה הכלכלי והתמודדה בליגה השלישית. במאי 2013 טורפדו חזרה לליגה השנייה ומאז עונת 2013/2015 מתמודדת בליגת הכדורגל המקצוענית של רוסיה.
בעונת 2021/2022 העפילה לשלב 32 האחרונות בגביע הרוסי.
הישגים

הליגה הרוסית הראשונה: מקום 6 (1993)
הגביע הרוסי בכדורגל: שמינית גמר 2011/2012
מלך ההופעות במדי הקבוצה הוא נאיל ספאייב עם 511 הופעות; מלך השערים של טורפדו הוא דמיטרי ויאזמיקין עם 146 שערים.
ההיסטוריה של ברוקלין דודג'רס

הברוקלין דודג'רס היא קבוצת בייסבול אמריקאית שהייתה פעילה במייג'ור ליג בייסבול בין השנים 1884 ל-1957. בסוף התקופה עברה הקבוצה לעיר לוס אנג'לס והמשיכה כקבוצת הלוס אנג'לס דודג'רס. שמה של הקבוצה נובע מן המילה האנגלית Dodged-התחמקות ומתייחס להולכי הרגל המתחמקים מקרוניות הנוסעים באזור ברוקלין. הדודג'רס שיחקו בשני אצטדיונים בדרום ברוקלין, (Washington Park & Eastern Park) לפני שעברו ב-1913 לאבטס פילד השוכן בקראון הייטס. הקבוצה ידועה בכך שהייתה הקבוצה הראשונה שהחתימה שחקן שחור (ג'קי רובינסון ב-1947). המהלך היה אירוע מכונן מבחינת שילוב השחורים בספורט וזכויות האדם בארצות הברית.
השנים המוקדמות

לברוקלין היו מספר קבוצות בשנות ה-50 של המאה ה-19. שמונה מתוך 16 הקבוצות של הליגה הראשונה (National Association of Base Ball Players) הגיעו מאזור ברוקלין. ברוקלין עזרה בהפיכת הבייסבול למסחרי, דוגמה לכך ניתן להביא בשלושה משחקי אול-סטאר בין ניו יורק לברוקלין שהיוו את המשחקים הראשונים אליהם נדרש תשלום על-מנת להיכנס.
השנים המוקדמות > השנים המוקדמות של ברוקלין דודג'רס

הקבוצה שכיום ידועה כדודג'רס נוסדה בתחילה כברוקלין גרייס בשנת 1883 על ידי אייל הנדל"ן וחובב הבייסבול צ'רלי ביירן אשר שכנע את גיסו ג'וסף דויל ואת בעל הקזינו פרדיננד אבל לעזור לו בהקמת הקבוצה. ביירן הקים בשדרה החמישית יציע בשם Washington Park על שמו של ג'ורג' וושינגטון. הברוקלין גרייס שיחקו בתחילה בליגה הבינלאומית ((International League (IL). במשחק הראשון אשר נערך ב-12 במאי 1883 מול טרנטון הגיעו 6000 אוהדים. בסוף אותה עונה זכו הברוקלין באליפות הליגה לאחר לקיחת מספר שחקנים ממועדון קמדן-מריט שהתפרק. בסוף אותה שנה הוזמנו הברוקלין גרייס להצטרף לליגת האגודה האמריקנית ((American Association (AA). אחרי זכייה באליפות הליגה (AA) בשנת 1889, עברה הקבוצה לנשיונל ליג שם זכתה באליפות הליגה בשנת 1890 אולם סיימה בתיקו עם לואיוויל קולונלס במשחקי הוורלד סיריס. בשנת 1899 התאחדה הקבוצה עם הבולטימור אוריולס כאשר מנג'ר הבולטימור, נד הנלון נהפך למנג'ר הקבוצה וצ'ארלס אבטס נהיה לבעל הקבוצה.
הקבוצה בשנת 1889
הקבוצה בשנת 1897
הקבוצה בשנת 1913
מקור השם

שם הקבוצה ברוקלין טרולי דודג'רס (Brooklyn Trolley Dodgers) נטבע בשנת 1895. במהלך אותה עונה שיחקה הקבוצה באצטדיון ה-Eastern Park וזאת לאחר שעברה אליו בשנת 1891 מאצטדיון ה-Washington Park שנהרס במהלך שרפה. חלק מן המקורות דיווחו בטעות כי השם "Trolley Dodgers" מתייחס להולכי הרגל המתחמקים (Dodged) מן קרוניות הנוסעים (Trolley) המהירות שנוסעות בשני צדדי האצטדיון על אף שבפועל לא היו סביב האצטדיון קרוניות נוסעים פעילות והגישה אליו וממנו נעשתה באמצעות מסילת ברזל. השם עצמו "Trolley Dodgers" מתייחס לסכנה ולהתחמקות של הולכי הרגל מן קרוניות הנוסעים בכל אזור ברוקלין וזאת במיוחד לאחר שהקרוניות עצמן נהפכו לחשמליות בשנת 1892 ובכך נהיו למהירות ומסוכנות יותר. השם עצמו קוצר תוך זמן קצר לברוקלין דודג'רס. באותה תקופה המשיכו האוהדים והעיתונאים לקרוא לקבוצה במספר כינויים ושמות נוספים פרט לדודג'רס, כאשר השם הרשמי של הקבוצה היה "מועדון הבייסבול של ברקולין" (Brooklyn Base Ball Club). הקבוצה עצמה לא השתמשה בדודג'רס כשם רשמי עד שנת 1932 במהלכה החלו שחקני הקבוצה ללבוש במשחקים בייתים חולצות עליהן מופיעה המילה דודג'רס. בשנת 1933 הוסף השם גם עבור החולצות של משחקי החוץ.
היריבות בין הדודג'רס לג'ייאנטס

היריבות בין הדודג'רס לג'ייאנטס היא בת יותר ממאה שנים. זה התחיל כאשר הדודג'רס והג'איינטס התמודדו ראש בראש על אליפות בשנת 1899, כאשר הדודג'רס מייצגים את אזור ברוקלין של ניו-יורק ואילו הג'ייאנטס מייצגים את ניו-יורק סיטי ומנהטן. לאחר ששתי הקבוצות עברו למדינת קליפורניה בשנת 1957 היריבות נשארה בין לוס-אנג'לס דודג'רס לסן-פרנסיסקו ג'איינטס.
שבירת מחסום הגזע

במרבית המחצית הראשונה של המאה ה-20 לא הועסקו שחקנים שחורים על ידי קבוצות בייסבול מקצועניות מן המייג'ור-ליג. במקביל התנהלה ליגה של שחורים, אולם מרבית השחקנים שם לא זכו להזדמנות להופיע מול קהל לאומי. ג'קי רובינסון היה השחקן השחור הראשון אשר שבר את מחסום הגזע שחתם בקבוצת הברוקלין דודג'רס. הופעתו הראשונה הייתה ב-15 באפריל 1947. הסיבה המרכזית לכך שרובינסון הוחתם הייתה בזכות מאמציו של המנג'ר-ג'נרל של הקבוצה, בראנץ' ריקי. המוטיבציה מאחורי המהלך של ריקי נובעת בעיקר מסיבה מוסרית, אולם נהוג להניח שהיו לו גם מניעים כלכלים מאחורי ההחתמה של רובינסון.
רובינסון עצמו מעבר לכישורי המשחק שלו היה בעל אישיות חזקה, תואר מאוניברסיטה ודרגת קפטן בצבא. דבר זה נלקח בחשבון מאחורי ההחתמה מכיוון שההנחה הייתה שבתחילת הדרך רובינסון עצמו יהיה נתון לביקורת גוברת מקרב הקהל, השחקנים והתקשורת בשל צבע עורו דבר שעלול לגרום לבעיות עבור שחקנים עם מבנה אישיות חלש יותר.
הכנסתו של רובינסון לקבוצה הובילה את הדודג'רס לשינוי המיקום בו עשו את אימוני טרום העונה. לפני 1946 הדודג'רס התאמנו בטרום עונה בג'קסונוויל, פלורידה. לאחר ההחתמה של רובינסון סירב בעלי האצטדיון, לאפשר לדודג'רס לערוך שם משחק ראווה להתאמן שם בהתבסס על חוקי ההפרדה שהיו מונהגים במקום באותה תקופה. לבסוף לאחר שעוד מספר אצטדיונים באזור סירבו, בעלי האצטדיון שנמצא בחוף-דייטונה, פלורידה הסכימו לאפשר משחק של הדודג'רס בהשתתפות ג'קי רובינסון. בשנה שלאחר מכן, 1947, הקבוצה ערכה את אימוני טרום העונה של בהוואנה, קובה. על אף שבשנים בין 1948 ל-2008 נערכו אימוני טרום העונה באצטדיון הולמן הנמצא בחוף וורו, פלורידה, ניתן לאצטדיון המצוי בחוף-דייטונה את השם "אצטדיון ג'קי רובינסון" מתוך הוקרה על המעשה.
אירוע זה היה תחילת שילובם של שחורים בליגות הספורט המקצועניות בארצות הברית ואירוע מכונן בהיסטוריה האמריקאית מבחינת זכויות אדם. רובינסון היה שחקן בעל יכולות גבוהות, היה מועמד לשחקן רוקי השנה, פרס שכיום קרוי על שמו. הנכונות של הדודג'רס לשלב שחקנים שחורים בזמן שמרבית הקבוצות האחרות סירבו, היוותה תפקיד מרכזי בהצלחת הקבוצה בין השנים 1947-1956. רובינסון עצמו היה השחקן האפרו-אמריקאי הראשון שנבחר להיכל התהילה של הבייסבול בשנת 1962.
בשנת 2013 יצא הסרט 42 המבוסס על סיפורו של ג'קי רובינסון.
"חכו עד שנה הבאה"

אחרי תקופת המדבר בשנות ה-20 וה-30 של המאה הקודמת, הדודג'רס נבנו להתמודדות על התואר על ידי הג'נרל מנג'ר לארי מקפאייל והבא אחריו בראנץ' ריקי. הדודג'רס הצליחו בשנות להגיע לסדרת הגמר בשנים 1941, 1947, 1949, 1952 ו-1953 כאשר בכולן הן הפסידו לניו יורק יאנקיס. ההפסד בכל אותן שנים במהלך סדרת הגמר גרם לאכזבה בקרב אוהדי הקבוצה שטבעו את הביטוי שישמש כסלוגן הלא-רשמי של הדודג'רס: "חכו עד שנה הבאה!" ("Wait ’til next year!").
על אף שבאותה תקופה הדודג'רס נהנו מהצלחה חלקית, בשנת 1951 הם נפלו לאחת מן ההתמוטטויות הגדולות ביותר בהיסטוריית הבייסבול. ב-11 באוגוסט 1951 הובילו הברוקלין את הנשיונל ליג בהפרש עצום של ½13 משחקים על פני יריביהם הג'ייאנטס. בעוד הדודג'רס הלכו למאזן של 26-22 מאותה תאריך עד לסוף העונה, הצליחו הג'ייאנטס לנצח 37 מתוך 44 המשחקים שנותרו להם כולל ניצחון רצוף של שבעת המשחקים האחרונים בעונה. בסיום העונה ניצבו הג'ייאנטס והדודג'רס בתיקו צמוד על המקום הראשון, דבר שאילץ סדרה של הטוב משלוש בין הקבוצות על מנת להכריע. הג'ייאנטס ניצחו במשחק הראשון בתוצאה 3-1. במשחק השני הביסו הדודג'רס בתוצאה של 10-0. במשחק השלישי והמכריע נראה שהברוקלין בדרך לניצחון בעת שהובילו 4-2 בתחילת הסיבוב התשיעי, עם זאת הצליח שחקן הג'ייאנטס, בובי ת'ומסון לחבוט הום-ראן שהביאה שלושה רצים של הג'ייאנטס הביתה ועל ידי כך לזכייה של הג'ייאנטס באליפות הנשיונל ליג. חבטת ההום-ראן של בובי ת'ומסון זכתה לכינוי ה"יריה שנשמעה מסביב לעולם" ("Shot Heard 'Round The World").
בשנת 1955 ביטוי "חכו לשנה הבאה!" זכה לשימוש מעשי. הברוקלין דודג'רס ניצחו בסדרת הגמר את הניו יורק יאנקיס בשבעה משחקים. בעיקר זכור מהסדרה היא נקודת הניצחון שנעשתה במשחק השביעי. הנקודה נעשתה על ידי פסילה כפולה באמצעות תפיסה מרהיבה של הכדור על ידי סנדי אמורוס (שרף את החובט יוגי ברה) וזריקת הכדור לעבר התחנה הראשונה שם נשרף שחקן היאנקיס גיל מקדונלנד. המהלך שמר על הובלת הדודג'רס בתוצאה 2-0. בשנה שלאחר מכן הפסידו הדודג'רס את האליפות ליאנקיס גם כן בסדרה של שבעה משחקים.
המעבר לקליפורניה

בשנת 1950 נהפך איש העסקים והנדל"ן וולטר אומאלי לבעל הרוב מבין הנהלת הדודג'רס לאחר שקנה את החלק בבעלות המשותפת של בראנץ' ריקי ואת העזבון של ג'ון ל. סמית' המנוח. במשך תקופה ארוכה עמל אומאלי על הניסיון של קניית חלקת אדמה חדשה בברוקלין בה יוקם אצטדיון חדיש יותר מן Ebbets Field שהיה ישן ולא התאים עבור אירוח משחקים יותר. רכז הבנייה של ניו יורק סיטי, רוברט מוזס, ביקש לכפות על אומאלי לקנות אדמה באזור פארק פלאשינג מדוז (האזור בו הוקם לבסוף אצטדיון שיי) ושהאצטדיון יהיה בבעלות העירייה ולא בבעלות פרטית של אומאלי. לאחר שאומאלי הבין שהוא לא יוכל לקנות חלקת אדמה באזור ברוקלין עבור האצטדיון, הוא התחיל לשקול העתקה של מיקום של הקבוצה.
באותה תקופה החלה התפתחות התעופה האזרחית לאחר מלחמת העולם השנייה, דבר שגרם לכך שמיקום הקבוצות לא הוגבל יותר על פי מסלולי מסילות הרכבת ואיפשר לקבוצות להתמקם במקומות רחוקים יותר כגון מערב קליפורניה תוך כדי שמירה על זמני לוח המשחקים הצפוף. כאשר השתתפו פקידי לוס-אנג'לס בסדרת הגמר ב-1956 תוך כדי חיפוש קבוצה שתעבור לעיר המלאכים, הם אפילו לא היו בכיוון של פנייה לדודג'רס. המהלך המתוכנן שלהם היה לפנות לקבוצת Washington Senators (אשר לבסוף בשנת 1961 עברה לבלומינגטון, מינסוטה ונהפכה לקבוצת מינסוטה טווינס). באותו זמן חיפש אומאלי פתרון לבעיית קניית האדמה באזור ברוקלין תוך כדי שהוא מזמין את הפקידים מלוס אנג'לס לשיחה על אפשרות מעבר קבוצה. לוס אנג'לס הציעה לו את מה שניו יורק התנגדה לו: סיכוי לקניית אדמה והקמת אצטדיון בבעלות פרטית תוך כדי שכל בקרת הכספים תהיה תחת פיקוחו.
כמו הדודג'רס, בעלי הג'איינטס, הוראס סטונהאם, נתקל בקושי דומה במציאת מיקום לבניית אצטדיון חדש שיחליף את האצטדיון הישן של הקבוצה – Polo Grounds. סטונהאם שקל בהתחלה להעביר את הג'איינט למיניאפוליס אולם שוכנע לבסוף להעתיק את מיקום הקבוצה לסן פרנסיסקו דבר ששמר על היריבות בין הקבוצות לאחר מעבר הקבוצות מן מדינת ניו יורק. הברוקלין דודג'רס ערכו את משחקם האחרון ב-Ebbets Field ב-24 בספטמבר 1957, במשחק עצמו גברה הדודג'רס בתוצאה 0-2 על פיטסבורג פיירטס.
ב-18 באפריל 1958, התקיים במשחק הראשון של הלוס אנג'לס דודג'רס בלוס אנג'לס כאשר הם מנצחים בתוצאה 5-6 את הג'ייאנסט שעברו מניו יורק לסן פרנסיסקו והנפכו לסן פרנסיסקו ג'איינטס. המשחק נערך בלוס אנג'לס ממוריאל קוליסיאום אל מול קהל שהכיל 78,672 אוהדים. בשנת 2007 יצא הסרט הדוקומנטרי Brooklyn Dodgers: Ghosts of Flatbush, הסרט מתאר את ההיסטוריה של הדודג'רס מן הימים המוקדמים ועד המעבר ללוס אנג'לס. בסרט עצמו נטען שאומאלי עצמו היה כה שנוא על ידי אוהדי הדודג'רס לאחר המעבר לקליפורניה כך שנאמר: "אם תשאל אוהד ברוקלין דודג'רס, יש לך אקדח רק עם שני כדורים ואתה באותו חדר עם היטלר, סטלין ואומאלי במי תירה? התשובה: באומאלי פעמיים!
בתרבות

הסרט 42 שיצא לאקרנים בשנת 2013 מתאר את חייו של ג'קי רובינסון.
הסרט הדוקומנטרי Brooklyn Dodgers: Ghosts of Flatbush, שיצא בשנת 2007 מתאר את ההיסטוריה של הדודג'רס מן הימים המוקדמים ועד המעבר ללוס אנג'לס.
הספר The Boys of Summer שנכתב על ידי רוג'ר קאהן ופורסם בשנת 1972 מתאר את קבוצת הברוקלין דודג'רס מן השנים המוקדמות ועד הזכייה ההיסטורית באליפות בשנת 1955.
הערות שוליים

↑  Jackson, Kenneth T. (2010). The Encyclopedia of New York City (Second ed.). pp. 176–177.
1 2  Brown, Peter Jensen, "The Grim Reality of the Trolley Dodgers", Early Sports 'n Pop-Culture Blog. Retrieved 13 June 2014.
↑  Brown, Peter Jensen, "Rail Service to Eastern Park Brooklyn"
↑  "Dodgers Timeline"
↑  "Brooklyn Ball Parks"
↑  "Dressed to the Nines uniform database"
↑  Bernado, Leonard; Weiss, Jennifer, Brooklyn By Name: From Bedford-Stuyvesant to Flatbush Avenue, And From Ebbets Field To Williamsburg., New York: New York University Press, 2006, עמ' 81
↑  "Branch Rickey, 83, Dies in Missouri"
↑  Goldstein, Richard, Superstars and Screwballs: 100 Years of Brooklyn Baseball., New York: Dutton, 1991
↑  Silver, Nate, "Lies, Damned Lies"
↑  "Giants 5 Dodgers 6 (Boxscor)"
| --- | --- |
בקרת זהויות :  SNAC: w6tn84b0 
לוגו הברוקלין דודג'רס/סופרבוס בין השנים 1910-1913
ג'קי רובינסון
כרזת הסרט 42 המבוסס על סיפורו של ג'קי רובינסון
דקת דומיה באצטדיון היאנקיס לפני משחק מספר אחד בוורלד סירייס, 1955. הדקה נערכה עבור החלמה מהירה של נשיא ארצות הברית, דוויט אייזנהאואר שלקה בהתקף לב בבוקר המשחק.
לוס אנג'לס ממוריאל קוליסיאום במשחק מספר 4 בסדרת הגמר של שנת 1959
חימיק נובומוסקובסק

חימיק נובומוסקובסק הידוע כקבוצת חימיק-ארסנל הוא מועדון כדורגל רוסי מהעיר נובומוסקובסק, שבמחוז טולה המתמודדת באליפות PFL ומהווה קבוצת מילואים של מועדון ארסנל טולה.
שמות הקבוצה

1954—1955, 1959—1960: שחטאר
1958: טרוד
1993—2009: דון
1961—1992, 2010—2019: חימיק
2019—ואילך: חימיק-ארסנל
היסטוריה

המועדון נוצר לראשונה בסטלינוגורסק בשנים שלאחר המלחמה וההישג הגבוה ביותר בגביע ברית המועצות היה רבע הגמר בעונת 1961, כשהיא מצליחה לגבור על דינמו מוסקבה בשלב מוקדם יותר.
בשנת 1979, "חימיק" סיימה במקום 24 מבין 25 קבוצות הליגה הסובייטית השנייה ופורקה. מאוחר יותר נובומוסקובסק יוצגה רק באליפות האזורית. המועדון הוקם מחדש רק בשנת 1993, תחת השם "דון". שנתיים לאחר מכן, המועדון זכה באליפות הליגה השלישית והעפיל לליגה השלישית בחשיבותה, ליגת הכדורגל המקצוענית. בעונת 2007 המועדון סיים במקום ה-16 והאחרון בליגה השנייה ואיבד את מעמדו כמועדון מקצועני ובשנת 2009 סירב פורק בשל בעיות כלכליות.
בשנת 2010, הקבוצה הוקמה מחדש כמועדון "חימיק" באליפות "צ'רנוזמיה" של ליגת הכדורגל החובבנית של רוסיה. בתום עונת 2010 "חימיק" קיבלה את ההזדמנות להעפיל לליגה המקצוענית, עם זאת, עקב השיפוץ המתוכנן של האצטדיון ובהיעדר אצטדיון ראוי הקבוצה נותרה בליגה החובבנית.
בשנת 2016, המועדון זכה בגביע הרוסי לקבוצות חובבניות.
ביוני 2017 המועדון הפך לקבוצת מילואים של קבוצת ארסנל טולה מליגת העל הרוסית. ביולי 2017 הקבוצה קיבלה רישיון להתמודד בליגה המקצוענית והחלה להשתתף באליפות המרכז של ליגת הכדורגל המקצוענית.
בעונת 2019/20 הקבוצה קיבלה את השם "חימיק-ארסנל".
תארים

זכייה (1): 1995